b'\n_START_ARTICLE_\nJuozas Juvencijus Ma\xc4\x8dys\n_START_SECTION_\nBiografija\n_START_PARAGRAPH_\n1963 m. baig\xc4\x97 Vilniaus universitet\xc4\x85. 1964-1967 m. V. Steklovo matematikos instituto aspirantas. 1968 m. fizikos ir matematikos moksl\xc5\xb3 kandidatas, habilitacija 2007 m._NEWLINE_1967-1977 m. Fizikos ir matematikos, nuo 1977 m. Matematikos ir kibernetikos instituto (nuo 1990 m. Matematikos ir informatikos institutas) vyriausiasis mokslo darbuotojas._NEWLINE_1962 m. Lietuvos \xc5\xa1a\xc5\xa1ki\xc5\xb3 \xc4\x8dempionas. Lietuvos jaun\xc5\xb3j\xc5\xb3 matematik\xc5\xb3 komandos TSRS ir pasaulio olimpiadose vadovas nuo 1968 m. Suk\xc5\xabr\xc4\x97 matematikos olimpiad\xc5\xb3 u\xc5\xbedavinyn\xc5\xb3. Nuo 1991 m. Matematikos olimpiad\xc5\xb3 nacionalinio komiteto pirmininkas, nuo 1999 m. Nacionalinio matematik\xc5\xb3 konkurso \xe2\x80\x9eKeng\xc5\xabra\xe2\x80\x9c pirmininkas.\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 darb\xc5\xb3 svarbiausios kryptys: tikimybi\xc5\xb3 teorijos ribin\xc4\x97s teoremos ir stochastini\xc5\xb3 modeli\xc5\xb3 stabilumas, matematikos mokymo metodika. Nustat\xc4\x97 centrin\xc4\x97s ribin\xc4\x97s teoremos atsitiktini\xc5\xb3 nepriklausom\xc5\xb3j\xc5\xb3 kintam\xc5\xb3j\xc5\xb3 sum\xc5\xb3 be joki\xc5\xb3 apribojim\xc5\xb3 b\xc5\xabtinas ir pakankamas s\xc4\x85lygas.'